Ixef wis kṛad, wagi d ixef aneggaru deg tezrawt-agi, deg-s ad d-nawi kra n yisefra n Slimane AZEM i yesɛan iɣersiwen i wumi ar ad nexdem tasleḍt, dɣa ad negg tafelwit n yisefra i d-nextar akk d yisental i ɣer qqnen. Ad nekcem deg uḥric n tesleḍt anida ar ad nesleḍ isefra-nni ama seg tama n yisental, neɣ seg tama n uɣanib, wa ad neɛṛeḍ, ad d-nessebgen inumak uffiren i yellan deg wammud-nni d yizamulen i sɛan iɣersiwen-nni i yessemres umedyaz-nneɣ, imi yal azamul yesɛa aṭas n yinumak rnu ɣer-s yal imeɣṛi amek ar ad t-yefhem.